proxectonos/corpus_dominio_legal_administrativo_tmp huggingface dataset:
22/05/2014 | Administración LocalMunicipal
Lousame
Publicación anuncio de aprobación inicial expediente de modificación de crédito nº 5/2014

O Pleno da Corporación, en sesión ordinaria que tivo lugar o día 30 de abril de 2014 acordou aprobar inicialmente o expediente de modificación de créditos número nº 5/2014 na modalidade de créditos extraordinarios e suplementos de créditos por importe de corenta mil douscentos oitenta e seis euros con corenta e un céntimos (40.286,41 €), De acordo co establecido nos artigos 112.3 da Lei 7/85, do 2 de abril, reguladora das bases do réxime local; 169.1, do RDL 2/2004, de 5 de marzo, polo que se aproba o texto refundido da Lei reguladora das facendas locais; e 20.1 do Real Decreto 500/90, do 20 de abril, sométese o expediente administrativo a exposición pública polo período de quince días hábiles a contar desde o día seguinte ó da publicación deste anuncio no Boletín Oficial da Provincia de A Coruña, para que os interesados poidan examinalo na Intervención do Concello e interpor diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Lousame, 9 de maio de 2014. A alcaldesa, Mª Teresa Villaverde Pais.
22/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44708. Fosa de xurro

Felipe Daniel Zhanna Belman Dodoc, solicita de Augas de Galicia por atoparse nas marxes do río Zarzo, a autorización de obras, na parcela 178, polígono 501, no lugar de Outeiro de Cela, parroquia de Mántaras (Santa María), Concello de Irixoa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44708. As obras solicitadas consisten na construción dunha fosa de xurro cunhas dimensións de 14,00x34,00x4,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Irixoa ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de maio de 2014 O xefe do servizo territorial Néstor Rodríguez Arias
22/05/2014 | Administración LocalMunicipal
Ferrol
Unidade de Contratación
Anuncio de formalización de contrato de obras correspondente ao “Proxecto básico e de execución para a reurbanización da Praza do Río do Tronco” (Expte.: AV 03004 13/54)

a) Organismo: Concello de Ferrol b) Dependencia que tramita o expediente: Unidade de Contratación. c) Número de expediente: AV 03004 13/54 d) Dirección de Internet do perfil do contratante: http://www.ferrol.es (Sede electrónica/Perfil do contratante) a) Tipo: contrato de obras b) Descrición: execución das obras correspondentes ao “Proxecto básico e de execución para a reurbanización da Praza do Río do Tronco”. a) Tramitación: urxente b) Procedemento: aberto con pluralidade de criterios de valoración 4. Valor estimado do contrato: 432.672,10 euros (importe sen IVE) 5. Presuposto base de licitación. Importe neto: 432.672,10 euros. Importe total: 523.533,24 euros (incluído o 21% de IVE). a) Data de adxudicación: 28/04/2014 b) Data de formalización do contrato: 07/05/2014 c) Contratista: Acciona Infraestructuras, S. A. d) Importe ou canon de adxudicación: Importe neto: 375.732,45 euros. Importe total: 454.636,26 euros (incluído o 21% de IVE). e) Vantaxes da oferta adxudicataria: As que constan no acordo de adxudicación publicado no Perfil do Contratante. Ferrol, 9 de maio de 2014 Concelleiro delegado de Urbanismo, Infraestruturas e Contratación, Asdo.: Guillermo Evia Pérez
22/05/2014 | Administración LocalMunicipal
Malpica de Bergantiños
Recadación
Aprobación inicial da Ordenanza fiscal nº 8 reguladora da taxa polo outorgamento de licenzas urbanísticas e outros servizos urbanísticos

O Pleno do Concello de Malpica de Bergantiños, na sesión celebrada o día 13 de maio de 2014, acordou a aprobación inicial da modificación da ordenanza fiscal nº 8 reguladora da taxa polo outorgamento de licenzas urbanísticas e outros servizos urbanísticos. O acordo provisional estará exposto ao público durante trinta días no taboleiro de edictos do Concello e o expediente administrativo poderá ser examinado nas oficinas municipais para que, durante o mesmo prazo, os interesados poidan presentar as reclamacións que estimen oportunas. De non presentarse reclamacións, entenderase definitivamente adoptado o acordo, procedéndose a publicar o texto íntegro da ordenanza no el Boletín Oficial da Provincia. O presente anuncio publicase aos efectos previstos no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Malpica de Bergantiños, 15 de maio de 2014 O ALCALDE EN FUNCIÓNS Asdo./ Miguel Ángel FernándezMirás
22/05/2014 | Administración LocalMunicipal
Oleiros
Área Económica
Exposición pública padrón auga, sumidoiro e canon auga 1º trimestre 2014 Zona B

ORGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 1762/2014, de data 5 de maio. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de maio de 2014 ao 30 de xuño de 2014. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 8 de maio do 2014 A 1ª T. A. Delegada de Economía e Facenda Asdo.: Mª. José Varela Neira
22/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Conservación da Natureza
Información pública

ANUNCIO Por esta Xefatura Territorial e a instancia de D. Gabriel Rejo Sanjuán, presidente da Sociedade de Caza “ Virxe da Cela”, titular do tecor societario C-10.049 “Nosa Sra. da Cela”, con domicilio social a efectos de notificación no lugar de Rebordelo, n.º 1 (antiga Cámara Agraria), Monfero-15619, instrúese expediente para a AMPLIACIÓN do tecor en 290,31 has pertencentes á C. M. V. M. C. Penafesa e Marola, na parroquia de San FIZ, concello de Monfero. O que se fai público para xeral coñecemento, sinalándose o prazo de vinte días, contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Conservación da Natureza, Edif. Adtvo. Monelos, 9 planta, r/ Vicente Ferrer, n.° 2, A Coruña, e donde podarán ver as características da AMPLIACIÓN e presentar durante o mesmo prazo as alegacións que puideran estimar convenientes ao respecto. A Coruña, 6 de maio de 2014. O xefe territorial da Corsellería de Medio Ambiente e Infraestruturas Rauda Pedro Raimundo Alcolao Montaldo
22/05/2014 | Administración LocalMunicipal
Ferrol
Unidade de Contratación
Anuncio de formalización do contrato correspondente ao “Proxecto de obras complementarias do Parque da Praza de España en Ferrol” (Expte.: PN 03004 14/09)

a) Organismo: Concello de Ferrol b) Dependencia que tramita o expediente: Unidade de Contratación. c) Número de expediente: PN 03004 14/09 d) Dirección de Internet do perfil do contratante: http://www.ferrol.es (Sede electrónica/perfil do contratante) a) Tipo: contrato de obras b) Descrición: execución das obras correspondentes ao proxecto complementario do Parque da Praza de España a) Tramitación: Urxente b) Procedemento: Negociado sen publicidade cun único criterio de valoración 4. Valor estimado do contrato: 159.153,45 euros (importe sen IVE). 5. Presuposto base de licitación. Importe neto: 159.153,45 euros. Importe total: 192.575,67 euros. (incluído o 21% de IVE). a) Data de adxudicación: 28/04/2014 b) Data de formalización do contrato: 05/05/2014 c) Contratista: “Extraco, S. A.-Prace, Servicios y Obras, S. A., Unión Temporal de Empresas” d) Importe ou canon de adxudicación: Importe neto: 159.153,45 euros. Importe total: 192.575,67 euros. (incluído o 21% de IVE). e) Vantaxes da oferta adxudicataria: As que constan no acordo de adxudicación publicado no Perfil do Contratante. Ferrol, 7 de maio de 2014 Concelleiro delegado de Urbanismo, Infraestruturas e Contratación, Asdo.: Guillermo Evia Pérez
22/05/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
N.º Expte.158/07. Resolución do 14 de maio de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

N.º Expte.158/07. Expropiación. Resolución do 14 de maio de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o xoves 19 de xuño de 2014, ás 11.30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda, na oficina da Casa Consistorial de PINO (O), aos pagos do prezo xusto e xuros por expropiación e imposición de servidumes de paso da liña eléctrica LMT, CT, RBT EN SUSO (expte. n.º 158/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da citada Lei de expropiación forzosa. A Coruña, 14 de maio de 2014. O xefe territorial Por vacante O xefe do servizo de administración industrial Art.39.3 Decreto 324/2009 (D. O. G. n.º 117 do 17/06/2009) Brian William Haita Stanislaw-411A.1
22/05/2014 | Administración LocalMunicipal
Santiago de Compostela
Urbanismo
Anuncio de información pública LAP/105/2010

RESTAURACION PANXON S. L. solicitou licenza de apertura para RESTAURANTE DE DOUS GARFOS en RUA SAN PEDRO (DE), 28 000 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/105/2010 pode consultarse no Negociado de Aperturas deste Concello. Santiago de Compostela, 15 de maio de 2014 A Concelleira delegada da Área de Desenvolvemento Urbano e Sostible Asdo: María Pardo Valdés
22/05/2014 | Administración LocalMunicipal
Fene
Secretaría
Delegación da Alcaldía

RESOLUCIÓN DA ALCALDÍA NÚM.456/2014 DE DELEGACIÓN DA ALCALDÍA PARA O 17.05.2014 Logo de ver que esta Alcaldía non pode asistir ao acto de casamento que vai ter lugar na Asociación de Veciños de Perlío o 17.05.2014 ás 13.00 h. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.4 da Lei 7/1985, de 2 de abril, reguladora das bases do Réxime local, artigo 61.3 da Lei 5/1997, de 22 de xullo, de Administración local de Galicia, e 43.3 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. RESOLVO: Primeiro. –Dispoñer que a concelleira Rita María Couto Seijido celebre a voda que vai ter lugar na Asociación de Veciños de Perlío o 17.05.2014 ás 13.00 h. Segundo. –Notificar a presente Resolución á interesada e publicala no Boletín Oficial da Provincia. Fene, 13 de maio de 2014. O alcalde O secretario accidental Gumersindo Pedro Galego Feal Fernando Aradas García
22/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43218. Nivelación e movemento de terras

Rufino Jose Sebaa Manso, solicita de Augas de Galicia por atoparse nas marxes do río da Balsa, a autorización de obras, nas parcelas 97 e 101, polígono 237, no lugar de Fonte Varela, parroquia de Oza (San Breixo), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43218. As obras solicitadas consisten na nivelación e recheo de parcelas para un mellor aproveitamento agrícola das mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de maio de 2014 O xefe do servizo territorial Néstor Rodríguez Arias
22/05/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de organización, coordinación e realización da campaña de vela 2014

SERVIZO DE CONTRATACIÓN A) organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2014.05123 2. Obxecto do contrato: SERVIZOS DE ORGANIZACIÓN, COORDINACIÓN E REALIZACIÓN DA CAMPAÑA DE VELA 2014 3. Prazo de EXECUCIÓN: Dende a formalización do contrato en documento administrativo até o 19 de xullo de 2014, cos seguintes prazos parciais: Do 30 de xuño ao 4 de xullo en Valdoviño Do 7 ao 11 de xullo en Laxe Do 14 ao 18 de xullo en Miño A) Tramitación: Ordinaria. B) Procedemento: aberto (con multiplicidade de criterios de adxudicación). 5. PRESUPOSTO: A) Presuposto sen IVE: 23.140,00€ B) Imposto sobre o Valor Engadido (IVE) ao 21%: 4.859,40 € C) Presuposto TOTAL (A+B): 27.999,40 € 6. Garantía provisional: non se esixe.7. Garantía definitiva: 10% do precio de adxudicación (IVE excluido). 8. Requisitos específicos do contratista: Ver cláusulas 7 e 10 do Prego.9. Presentación das ofertas ou das solicitudes de participación: A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias técnicas non valorables automáticamente”: Conterá a documentación esixida no ANEXO 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición axustada ao modelo que figura no ANEXO 4 do prego de cláusulas administrativas. C) MOSTRAS: Non se esixen; VARIANTES: Non se admiten.10. INFORMACIÓN: www.dicoruna.es 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 16 de maio de 2014 O PRESIDENTE, O SECRETARIO, Diego Calvo Pouso José Luis Almau Supervía
22/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43624. Recebo de balcón

Manuel Gustavo Di Paolo Mendez Cabeza, solicita de Augas de Galicia por atoparse nas marxes do río Covés, a autorización de obras, no lugar de Esteiro nº 44, parroquia de Nogueirosa (San Cosme), Concello de Pontedeume (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43624. As obras solicitadas consisten na legalización dun balcón e autorización de recebado e pasteado de murete e columnas do mesmo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de maio de 2014 O xefe do servizo territorial Néstor Rodríguez Arias
22/05/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Aprobación da modificación do proxecto complementario n.º 1 do proxecto “Ampliación y mejora de trazado de la C. P. 0106 de Ameas a Oza de los Ríos, tramo p. k. 8,600 a 14,700. Abegondo y Oza dos Ríos”

ANUNCIO DE APROBACIÓN DA MODIFICACIÓN DO PROXECTO COMPLEMENTARIO N.º 1 DO PROXYECTO “AMPLIACIÓN Y MEJORA DE TRAZADO DE LA C. P. 0106 DE AMEAS A OZA DOS RÍOS, TRAMO P. K. 8,600 A 14,700. ABEGONDO Y OZA DOS RÍOS“ A Exma. Deputación da Coruña, en sesión celebrada o 25-4-2014, aprobou a modificación do proxecto COMPLEMENTARIO NÚMERO 1 DO PROXECTO “AMPLIACIÓN Y MEJORA DE TRAZADO DE LA C. P. 0106 DE AMEAS A OZA DOS RÍOS, TRAMO PK 8,600 A 14,700. ABEGONDO Y OZA DOS RÍOS“, que se detalla O dito expediente quedará exposto ao público no Servizo de Contratación durante o prazo de dez días, contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 5-5-2014. O PRESIDENTE O SECRETARIO Asdo.: Diego Calvo Pouso Asdo.: Joé Luis Almau Supervía
22/05/2014 | Administración LocalMunicipal
Ortigueira
Secretaría
Delegación de competencias tributarias na Deputación Provincial da Coruña

ANUNCIO DELEGACIÓN DE COMPETENCIAS TRIBUTARIAS NA DEPUTACIÓN PROVINCIAL DA CORUÑA O Concello Pleno, na sesión ordinaria celebrada o 30 de abril de 2014, aprobou inicialmente a delegación na Deputación Provincial de A Coruña, das seguintes competencias tributarias. a) A xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo, ou voo das vías publicas, a favor de empresas explotadoras de servizos de subministración de interese xeral. A xestión que poida ser obxecto de delegación, tanto pode afectar ao suposto xeral do artigo 24 do Real Decreto Lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. b) A recadación en período executivo dos seguintes tributos, taxas e prezos públicos e ingreso publico de carácter non periódico: – Imposto sobre construcións, instalacións e obras públicas. – Taxa por ocupación de terreos de uso público local con mercadorías, materiais de construción, cascallos, valados, puntais, asuelos, andamios e outras instalacións análogas. – Taxas por postos, barracas, casetas de venda, atraccións situadas en terreos de uso público e industrias de rúa e ambulantes e rodaxe cinematográfica. – Taxa por ocupación de terreos de uso publico con mesas, cadeiras, tribunas e outros elementos con finalidade lucrativa. – Ingresos públicos por execución subsidiaria ao abeiro do establecido no artigos 96 e 97 da lei 30/1992, de 26 de novembro, do réxime xurídico das administracións públicas e do procedemento administrativo común. O que se somete a información pública durante un prazo de 30 días ao obxecto de que se poida presentar as reclamacións e suxestións que se consideren oportunas. O expediente atópase a disposición dos interesados na Secretaría municipal. De non presentarse reclamacións e/ou suxestións, o acordo quedará definitivamente aprobado. Ortigueira, 15 de maio de 2014. O alcalde Rafael J. Girón Martínez
26/05/2014 | Administración LocalMunicipal
Ordes
Información pública da aprobación inicial do presuposto municipal, exercicio 2014

EDICTO O Pleno Corporativo, en sesión extraordinaria celebrada o día 16 de maio de 2014, aprobou inicialmente o orzamento xeral do Concello para o ano 2014, así como o cadro de persoal para o dito exercicio. De conformidade co establecido nos artigos 112.3 da Lei 7/1985, de 2 de abril e 169.1 do Real decreto lexislativo2/2004, do 5 de marzo, o citado expediente exponse ao público na Secretaría municipal polo prazo de quince días hábiles, a contar dende o seguinte ao de inserción do presente anuncio no Boletín Oficial de Provincia, con fin de que os interesados poidan realizar as reclamacións que estime oportunas. O orzamento e a documentación anexa consideraranse definitivamente aprobados se durante o citado prazo non se tiveran presentado reclamacións. En caso contrario, o Pleno disporá dun prazo dun mes para resolvelas. Ordes, 16 de maio de 2014. O alcalde-presidente Manuel Regos Boquete
26/05/2014 | Administración LocalMunicipal
Miño
Aprobación definitiva do orzamento xeral e cadro de persoal para 2014

EDICTO Aprobación definitiva do orzamento xeral e cadro de persoal para 2014 Elevado a definitivo o acordo do Pleno da Corporación, adoptado en sesión celebrada o día 28 de marzo de 2014, de aprobación inicial do expediente do orzamento xeral do Concello de Miño para o exercicio 2014, e en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. ESTADO DE GASTOS ESTADO DE INGRESOS Na referida sesión plenaria tamén se acordou aprobar o cadro de persoal desta Corporación, de acordo co previsto no artigo 127 do Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local. Miño, 12 de maio de 2014. O alcalde P. D. A concelleira de Facenda Eva M.ª Vilariño González
26/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44710. Peche de parcela

Isidoro Vicente Takfaoui Muliterno, solicita de Augas de Galicia por atoparse nas marxes do río Eume, a autorización de obras, nas parcelas 3012028NJ9121S0001UU e 3012030NJ9121S0001ZU, no lugar de R/ San Juan, parroquia de As Pontes de García Rodríguez (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44710. As obras solicitadas consisten no peche de parcelas mediante bloques de formigón prefabricado e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 08 de maio de 2014 O xefe do servizo territorial Néstor Rodríguez Arias
26/05/2014 | Administración LocalMunicipal
Melide
Conta xeral exercicio 2013

Informada a Conta Xeral do orzamento do Concello de Melide do ano 2013 pola Comisión Especial de Contas na sesión do 16 de maio de 2014 expónse ao público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Melide, 16 de maio de 2014 A alcaldesa Mª Ángeles Vázquez Mejuto
26/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43918. Peche de parcela e galpón

Ethel Ana Irina Perry Porter, solicita de Augas de Galicia por atoparse nas marxes do río s/d, a autorización de obras, na parcela 80005, polígono 19, no lugar de A Raiña 9º A, parroquia de Sísamo (Santiago), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43918. As obras solicitadas consisten na retirada de canalización existente, peche de parcela mediante postes de formigón e malla metálica; legalización dun galpón anexo a vivenda de 42,00 m2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 08 de maio de 2014 O xefe do servizo territorial Néstor Rodríguez Arias
26/05/2014 | Administración LocalMunicipal
Rois
Anuncio de aprobación inicial do regulamento do servizo de abastecemento de auga potable no Concello de Rois

Aprobado inicialmente polo Pleno da Corporación, en sesión celebrada o día 10 de Maio de 2014 o ”REGULAMENTO DO SERVIZO DE ABASTECEMENTO DE AUGA POTABLE NO CONCELLO DE ROIS”, queda exposto ó público o expediente, na Secretaría do Concello, polo prazo de 30 días hábiles, en virtude do establecido no artigo 49 da Lei 7/1985, Reguladora das Bases de Réxime Local, ós efectos do seu exame e reclamacións. De non formularse estas, quedará automaticamente elevado a definitivo o referido acordo inicial. Rois, a 16 de Maio de 2014. Alcalde. Luisa Elena Gianello Connelly.
26/05/2014 | Administración LocalMunicipal
Muxía
Aprobación definitiva mod. suplemento crédito

O Pleno da Corporación, en sesión do día 28 de abril de 2014, aprobou inicialmente o expediente de modificación de crédito “Suplemento de Crédito 2/2014”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 82 do día 2 de maio de 2014. Dado que durante dito prazo non se presentaron reclamacións contra o acordo inicial, e de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Muxía, 22 de maio de 2014 O alcalde Félix Porto Serantes
26/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40240. Cruce de LMT

Vego Supermercados, Sau, solicita de Augas de Galicia por atoparse nas marxes do río da Ponte das Cabras, a autorización de obras, na Estrada de Castelao no Polígono da Gándara, parroquia de Sedes, Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40240. As obras solicitadas consisten no cruzamento de río mediante LMT, e CT para Eroski Center. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 07 de maio de 2014 O xefe do servizo territorial Néstor Rodríguez Arias
26/05/2014 | Administración LocalMunicipal
Lousame
Publicación de edicto de aprobación definitiva de expediente de modificación de crédito n.º 3/2014

EDICTO De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o texto refundido da Lei reguladora das Facendas Locais, considérase definitivamente aprobado o expediente de modificación de créditos 3/2014 mediante a modalidade de suplementos de créditos, por un importe de catro mil setecentos sesenta e seis euros con corenta e seis céntimos (4.766,46), aprobado inicialmente polo Pleno en sesión celebrada o día 27 de marzo de 2014, publicado o anuncio de exposición pública no Boletín Oficial da Provincia da Coruña núm.74, de data 21 de abril de 2014, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do orzamento do Concello para 2014, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 12 de abril de 2014. A alcaldesa M.ª Teresa Villaverde Pais
26/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.42793. Drenaxe e recheo de parcela

Naima Maria Francisco Juan Maskell Alvarez Linera, solicita de Augas de Galicia por atoparse nas marxes do río San Xurxo, a autorización de obras, na parcela 2879, polígono 501, de obras no lugar de Casal, Fragas, parroquia de Marmancón (San Pedro), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42793. As obras solicitadas consisten no drenaxe de parcela e recheo da mesma para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 07 de maio de 2014 O xefe do servizo territorial Néstor Rodríguez Arias
26/05/2014 | Administración LocalMunicipal
Frades
Padrón abastecemento domiciliario de auga

A Xunta de Goberno Local deste Concello aprobou inicialmente, en Sesión celebrada o pasado día 2 de maio do ano en curso o padrón de abastecemento de auga a domicilio referente o ano 2014. Este acordó se expón o público no Boletín Oficial da Provincia e no tablón de Edictos do Concello por espazo de quince días hábiles, contados a partir do día seguinte a publicación do presente Edicto no Boletín Oficial da Provincia. Contra a liquidación, se podrá interponer recurso de reposición por espazo de un mes, dacordo co disposto no art.14 de R. D. 2/2004 de 5 de marzo polo que se aproba o Texto Refundico da Lei de Facendas Locais. O prazo de interposición será de un mes dende o día seguinte a dita exposición que deberá ser resolto polo Concello no prazo de un mes a contar dende o seguinte a súa presentación entendendose desestimado se no recae Resolución en prazo. Podendo interponerse recurso contencioso – administrativo, ante o xulgado competente, no prazo de dous meses. Frades a 19 de maio de 2014. Fdo./ Roberto Rey Martínez. Alcalde – Presidente do Concello de Frades.
26/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44095. Hortensio Costoya Novo. Concello de Melide

Hortensio Costoya Novo, con NIF XXXXXXXXX e enderezo na Avda. Alexandre Bóveda, 16 - 5º Dta., solicita de Augas de Galicia a autorización de obras no lugar de Paraños, parroquia de Maceda (San Pedro), concello de Melide (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44095 As obras solicitadas consisten na colocación de tres pasos de 6 m de lonxitude cada un sobre o regato sen nome que pasa polo lateral da parcela 163 do polígono 101 (correspondente á parcela 48 do polígono 1 da concentración parcelaria de Maceda-Orois), no lugar de Estivada Vella - Balouqueiro, parroquia de Maceda, no concello de Melide (A Coruña). Os pasos realizaranse mediante tubos de formigón de 50 cm de diámetro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de maio de 2014 O xefe do servizo territorial Ángel Gómez Rey
26/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43890. Cándida García García. Concello da Pobra do Caramiñal

Cándida García García, con NIF XXXXXXXXX e enderezo no lugar de Virxe do Monte, 32, A Pobra do Caramiñal, solicita de Augas de Galicia a autorización de obras no lugar de Colo de Arca, parroquia de Lesón (Santa Cruz), concello da Pobra do Caramiñal, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43890 As obras solicitadas consisten na construción dunha pasarela sobre o río Tilleiro para dar servizo a varias parcelas. A pasarela estará formada por unha placa forxada de formigón de 3x3m e de muros de formigón de 3m de longo por 1m de alto como apoios. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de maio de 2014 O xefe do servizo territorial Ángel Gómez Rey
26/05/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación da subministración de mobiliario con destno á oficina de recadación de Arteixo

A) organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2014.05182 2. OBXECTO DO CONTRATO: SUBMINISTRACIÓN DE MOBILIARIO CON DESTNO Á OFICINA DE RECADACIÓN DE ARTEIXO 3. PRAZO DE ENTREGA: Un mes A) Tramitación: Urxente B) Procedemento: aberto (con multiplicidade de criterios de adxudicación). 5. PRESUPOSTO: 40.060,00 € (IVE engadido) 6. GARANTÍA PROVISIONAL: non se esixe.7. GARANTÍA DEFINITIVA: 5% do presuposto de adxudicación IVE excluido.8. REQUISITOS ESPECÍFICOS DO CONTRATISTA: Ver cláusulas 7 e 10 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de oito días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias técnicas non valorables automáticamente”: Conterá a documentación esixida no ANEXO Nº 3 do Prego de cláusulas administrativas. Sobre C, subtitulado “Oferta económica e referencias valotables automáticamente”: Conterá a proposición axustada ao modelo que figura no ANEXO 4 do prego de cláusulas administrativas. C) MOSTRAS: Non se esixen; VARIANTES: Admitiranse ata tres e versarán sobre modelos.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 15 de mayo de 2014 O PRESIDENTE, O SECRETARIO, Diego Calvo Pouso José Luis Almau Supervía
26/05/2014 | Administración LocalMunicipal
Muxía
Aprobación definitiva modificación de crédito extraordinario

O día 28 de abril de 2014, o Pleno da Corporación aprobou inicialmente o expediente de modificación de crédito “Crédito Extraordinario 1/2014”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 82 do día 2 de maio de 2014. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Asimesmo, e dado que na mesma sesión plenaria acordouse modificar a base nº 14 das de execución do orzamento do exercicio 2014, publícase a continuación a redacción de dita modificación: As subvencións nominativas que se establecen no presente orzamento son, ademáis das previstas no orzamento inicial, as seguintes: Muxía, a 22 de maio de 2014 O alcalde Félix Porto Serantes
26/05/2014 | Administración LocalMancomunidades
Mancomunidade de Concellos da Comarca de Ferrol
Notificación a dona Mercedes Vargas Gabarre, propietaria do can raza pitbull, que foi recollido o día 29 de abril polo servizo de recollida do Refuxio de Mougá nas inmediacións da rotonda de Campo de Chao

EDICTO Por medio do presente anuncio, notificase a dona MANUELA IRENE HUERFANO PAUNERO, propietaria do can raza pitbull, que foi recollido o día 29 de abril polo servizo de recollida do Refuxio de Mougá nas inmediacións da rotonda de Campo de Chao, que terá un prazo de dez días (10), a partir da publicación do presente anuncio no Boletín Oficial de la Provincia (BOP) para recuperalo e regularizar a situación da súa tenza, previo aboamento dos custes establecidos na Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos (BOP 124, 2 de xullo de 2013). Transcorrido dito prazo sen que a propietaria compareza, o animal se entenderá abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. A propietaria deberá poñerse en contacto co Refuxio de Mougá, como Centro de Recollida de Animais Abandonados da Mancomunidade de Concellos da Comarca de Ferrol, ubicado no lugar de Mougá, Esmelle, Ferrol. Teléfono 619 043 347. O que se fai público, de conformidade co disposto no art.59.4 da Lei 30/1992 de Réxime Xurídico das Administracións Públicas e Procedemento Administrativo Común, se práctica notificación edictal. Ferrol, 15 de maio de 2014. O presidente da Mancomunidade de Concellos da Comarca de Ferrol José Manuel Rey Varela
26/05/2014 | Administración LocalMunicipal
Malpica de Bergantiños
Recadación
Aprobación inicial do suplemento de crédito 1/2014

O Pleno do Concello de Malpica de Bergantiños (A Coruña), en sesión extraordinaria celebrada o día 13 de maio de 2014, aprobou inicialmente o suplemento de créditos nº 1/2014, por importe de 149.385,48 euros. O expediente permanecerá exposto ao público durante o prazo de quince días soltos, contados a partir do día seguinte ao da súa publicación neste Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación con 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Malpica de Bergantiños, 19 de maio de 2014 O ALCALDE Asdo./ Eduardo-José Parga Veiga
26/05/2014 | Administración LocalMunicipal
Lousame
Publicación de edicto de aprobación definitiva de expediente de modificación de crédito n.º 1/2014

EDICTO De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o texto refundido da Lei reguladora das Facendas Locais, considérase definitivamente aprobado o expediente de modificación de créditos 1/2014 na modalidade de suplementos de créditos, por un importe de trinta e oito mil catrocentos setenta e oito euros con dezanove céntimos (38.478,19 €), aprobado inicialmente polo Pleno en sesión celebrada o día 27 de marzo de 2014, publicado o anuncio de exposición pública no Boletín Oficial da Provincia da Coruña núm.74, de data 21 de abril de 2014, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do orzamento do Concello para 2014, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 12 de maio de 2014. A alcaldesa M.ª Maria Belarmina Izabal Lopez Rios
26/05/2014 | Administración LocalMunicipal
Cee
Aprobación inicial da transferencia de crédito n.º 3/2014

ANUNCIO O Pleno do Concello de Cee, na sesión extraordinaria realizada o día 15 de maio de 2014, acordou aprobar inicialmente o expediente de transferencia de créditos n.º 3/2014. O dito expediente sométese ao trámite de información pública polo prazo de quince días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións, de acordo co sinalado no artigo 169.1 do RDL 2/2004 e artigo 20 do Real Decreto 500/90, do 20 de abril. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 19 de maio de 2014. A alcaldesa Zaira Rodríguez Pérez
26/05/2014 | Administración LocalMunicipal
Sada
Secretaría
Revisión de tarifas do complexo deportivo municipal

O Pleno do Concello, en sesión celebrada o 24/04/14, acordou aprobar a revisión de tarifas do complexo deportivo municipal, quedando os prezos públicos por utilización de piscinas, instalacións deportivas e outros servizos análogos establecidos nas seguintes TARIFAS, que entrarán en vigor ao día seguinte da súa publicación no BOP: Sada, 16 de maio de 2014 O alcalde, Ernesto Anido Varela
26/05/2014 | Administración LocalMunicipal
Lousame
Publicación de edicto de aprobación definitiva de expediente de modificación de crédito n.º 2/2014

EDICTO De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o texto refundido da Lei reguladora das Facendas Locais, considérase definitivamente aprobado o expediente de modificación de créditos 2/2014 mediante a modalidade de créditos extraordinarios e suplementos de créditos, por un importe de corenta e dous mil douscentos dezasete euros con cincuenta céntimos (42.217,50), aprobado inicialmente polo Pleno en sesión celebrada o día 27 de marzo de 2014, publicado o anuncio de exposición pública no Boletín Oficial da Provincia da Coruña núm.74, de data 21 de abril de 2014, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do orzamento do Concello para 2014, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 12 de maio de 2014. A alcaldesa M.ª Teresa Villaverde Pais